ท่าอากาศยานเซนต์เฮเลนา

ท่าอากาศยานเซนต์เฮเลนา (อังกฤษ: Saint Helena Airport) (IATA: HLE, ICAO: FHSH) เป็นท่าอากาศยานนานาชาติที่เซนต์เฮเลนา เกาะที่ห่างไกลในมหาสมุทรแอตแลนติกตอนใต้ ในเซนต์เฮเลนา อัสเซนชัน และตริสตันดากูนยา ซึ่งเป็นดินแดนโพ้นทะเลของบริเตน การก่อสร้างทางวิ่งเสร็จสิ้นในปี 2015 และท่าอากาศยานเปิดในปี 2016 การบินครั้งแรกมีความล่าช้า แต่การบินทั่วไป เช่าเหมาลำ และการอพยพสำหรับการแพทย์สามารถใช้ท่าอากาศยานได้ตั้งแต่เดือนพฤษภาคม ค.ศ. 2016 ท่าอากาศยานเริ่มให้บริการเชิงพาณิชย์ในวันที่ 14 ตุลาคม ค.ศ. 2017 เมื่อสายการบินแอร์ลิงก์เปิดบริการรายสัปดาห์จากท่าอากาศยานนานาชาติโออาร์ แทมโบในโจฮันเนสเบิร์ก แอฟริกาใต้ ผ่านท่าอากาศยานวัลวิสเบย์ในนามิเบียด้วยเครื่องบินเอ็มบราเออร์ อี190 ประมาณหนึ่งปีครึ่งหลังจากวันที่คาดว่าจะมีการเปิดตัวครั้งแรก และด้วยเครื่องบินขนาดเล็กเพราะปัญหาลมเฉือนที่เกิดขึ้นในท่าอากาศยาน นอกจากนั้นยังมีบริการเที่ยวบินเช่าเหมาลำรายเดือนที่ให้บริการระหว่างเกาะอัสเซนชันและเซนต์เฮเลนาอีกด้วย อ้างอิง